Silvia Nanclares

Silvia Nanclares (Madril, 1975) espainiar idazle, editore eta kultur ekintzailea da.

 Prestakuntza 
Nanclaresek Arte Dramatikoko Goi Mailako Errege Eskolan (RESAD) ikasi zuen eta bertan graduatu zen, 2000. urtean, Antzerki Zientzietan, Dramaturgia adarrean . Lizentziatu ondoren, Buenos Airesera (Argentina) joan zen Fundación Autor (Fundación SGAE, 2013tik) erakundearen beka bati esker, eta han hasi zuen antzerkigile ibilbidea. 

Dramaturgia eta gidoigintza prestakuntza Juan Mayorga, Rafael Cobos eta Antonio Onettirekin (Andaluziako Antzerki Zentroko prestakuntza iraunkorreko tailerrean), eta Javier Daulterekin osatu zuen.

 Ibilbide profesionala 
2006an, Andaluziako Juntako Kultura Saileko Andaluziako Kultura Erakundeen Agentzian (AAIICC) plaza bat lortu zuen, Argitalpen Sailean, eta hor argitalpenen ekoizpenean eta banaketan sakontzen hasi zen. Orduan, literaturarekin eta feminismoarekin lotutako e-learning proiektuak garatzen ere hasi zen, eta Relatoras online eskola sortu zuen.

2011n, kultura librea pentsamendu-korrontearekin harremanetan jarri zen, ZEMOS98 produkzio-etxe independentearekin lankidetzan, eta, idazketaren esparruan, antzerki-proiektuak, ikus-entzunezkoak, literatura-proiektuak eta prestakuntza artistikoko proiektuak garatu zituen.

15-M mugimenduak Frantzian harrapatu zuen. Sare sozialetan bizitako asaldura politikoak kutsatuta eta aurreko urteetan eskuratutako diziplina eta jakintzen bateratze moduko batean, #bookcamping bultzatu zuen, 15Mren genealogia bibliografikoari buruzko mapa bat sortzeko helburua duen ikerketa editorial eta artxiboko tresna digital ireki eta kolektiboa, eta, zehazki, mugimendu sozialek eta kultura libreak jokatutako paper garrantzitsuari buruzkoa.

Madrilera itzulita, #bookcamping kolektiboarekin Medialab Pradoko Prokomunaren Laborategian integratu zen. Prokomunaren arloko hainbat ikerketa eta ekoizpen kolektibotan ere parte hartu zuen, hala nola Copylove (Zemos98); kontakizun kulturalen eraginaren azterketa kritikoan, hala nola Sexo Hipster (Intermediae Matadero-La Casa Encendida), edo identitateak artxibotik eta memoriatik zalantzan jartzean, hala nola European Souvenirs (ECF). Horrela, Madrilgo aktibismo kulturalaren barruan paper bizia hartu zuen.

Helveticas, Escuela de Escritoras eta #bookcamping proiektu kolektiboen sortzailea izan da, eta hainbat komunikabidetan kolaboratzen du aldian-aldian; Diagonal (gaur egungo El Salto) edo eldiario.es hedabideetan, esate baterako.

 Lanak 

 Narratiba 

 2001 – La siesta. Kókinos argitaletxea. ISBN 978-8488342232.
 2010 – Al final (Miguel Brievaren marrazkiak lagun). Kókinos argitaletxea. ISBN 978-8496629929.
 2011 – El Sur: Instrucciones de Uso. Ediciones Bucólicas. ISBN 978-8493675.
 2012 – 1989. Sibila: arte, musika eta literatura aldizkaria, 40. zk.  ISSN 1135-1675.
 2013 – Cuerpos en el tiempo. Eñe aldizkaria, 35. zkia.  ISSN 1699-58-56.
 2013 – Reproducción por división. Quimera aldizkaria, 350. zkia. IISSN 0211-3325.
 2017 – Quién quiere ser madre. Alfaguara argitaletxea. ISBN 978-8420430669.
 2025 – Nunca voló tan alto tu televisor (Episodios Nacionales). Lengua de Trapo. ISBN 978-8483813041.

 Liburu kolektiboak 

 2001 – Unheimliche / Lo siniestro. Libros del Astillero. ISBN: 978-8492305179.
 2012 – CT o la Cultura de la Transición: Crítica a 35 años de cultura española. Penguin Random House. ISBN 978-8499896946.
 2014 – Sexo, mujeres y series de TV. Continta Me Tienes. ISBN 978-8494417610.
 2015 – (h)amor 2. Continta Me Tienes. ISBN 978-8494417627.
 2019 –  Tranquilas: Historias para ir solas por la noche. Marta Sanz, Carme Riera, Sol de la Barreda, María Folguera, Carmen G. de la Cueva, María Fernanda Ampuero, Lucía Asué Mbomío Rubio, Edurne Portela, Sabina Urraca, Gabriela Wiener, Elsa Veiga, Jana Leo eta Nerea Barjola dira idazleak. Lumen argitaletxea. ISBN 978-8426407047.

 Erreferentziak 

 Kanpo estekak 

 Silvia Nanclaresen artikuluak eldiario.es.
 Tweetentrevista en la Casa Encendida.
 Entorno de posibilidades, Silvia Nanclaresen bloga.

Kategoria:Madrildarrak
Kategoria:Espainiako feministak
Kategoria:XXI. mendeko Espainiako idazleak
Kategoria:Madrilgo idazleak